basilius-theology.epistulae 210
Ὅλως μὲν οὐδὲν ἐδεόμην τὴν ἐμαυτοῦ γνώμην δημοσιεύειν ὑμῖν , οὐδὲ τὰς αἰτίας λέγειν , δι’ ἃς νῦν ἐγὼ ἐπὶ τῶν τόπων εἰμὶ τούτων · καὶ γὰρ οὐδὲ ἄλλως τῶν φανητιώντων ἐγώ , οὐδὲ τὸ πρᾶγμα τοσούτων μαρτύρων ἄξιον . ἀλλʼ , οἶμαι , οὐχ ἃ βουλόμεθα ποιοῦμεν , ἀλλʼ ἐφʼ ἃ προκαλοῦνται ἡμᾶς οἱ καθηγούμενοι . ἐπεὶ · ἔμοιγε τὸ παντελῶς ἀγνοεῖσθαι πλέον ἐσπούδασται ἢ τοῖς φιλοδόξοις τὸ διαφαίνεσθαι . ἐπεὶ δὲ πάντων , ὡς ἀκούω , τῶν κατὰ τὴν ὑμετέραν πόλιν τὰ ὦτα διατεθρύλληται , καὶ εἰσί τινες λογοποιοί , δημιουργοὶ τοῦ ψεύδους , πρὸς αὐτὸ τοῦτο μεμισθωμένοι , οἳ τὰ ἐμὰ ὑμῖν ἐξηγοῦνται , οὐκ ᾠήθην δεῖν περιιδεῖν ὑμᾶς γνώμῃ πονηρᾷ καὶ φωνῇ ῥυπώσῃ δίδασκομένους , ἀλλʼ αὐτὸς εἰπεῖν τὰ ἐμαυτοῦ ὅπως ἔχει . ἐγὼ καὶ διὰ τὴν ἐκ παιδός μοι πρὸς τὸ χωρίον τοῦτο συνήθειαν ( ἐνταῦθα γὰρ ἐτράφην παρὰ τῇ ἐμαυτοῦ τίτθῃ ) , καὶ διὰ τὴν μετὰ ταῦτα ἐπὶ πλεῖστον διατριβήν , ὅτε φεύγων τοὺς πολιτικοὺς θορύβους , ἐπιτήδειον ἐμφιλοσοφῆσαι διὰ τὴν ἐκ τῆς ἐρημίας ἡσυχίαν τὸ χωρίον τοῦτο καταμαθών , πολλῶν ἐτῶν ἐφεξῆς ἐνδιέτριψα χρόνον , καὶ διὰ τὴν νῦν τῶν ἀδελφῶν ἐνοίκησιν , βραχείας ἀναπνοῆς ἐκ τῶν κατεχουσῶν ἡμᾶς ἀσχολιῶν ἐπιτυχών , ἄσμενος ἦλθον ἐπὶ τὴν ἐσχατιὰν ταύτην , οὐχ ὡς ἑτέροις ἐντεῦθεν πράγματα παρέξων , ἀλλʼ ὡς αὐτὸς τὴν ἐμαυτοῦ θεραπεύσων ἐπιθυμίαν . Τί οὖν χρὴ πρὸς ὀνείρους καταφεύγειν , καὶ ὀνειροσκόπους μισθοῦσθαι , καὶ ἐν ταῖς πανδήμοις ἑστιάσεσιν ἡμᾶς ποιεῖσθαι παροίνιον διήγημα ; ἐγὼ γάρ , εἰ καὶ παρʼ ἄλλοις τισὶν ἦσαν αἱ διαβολαί , ὑμᾶς ἂν τῆς ἐμαυτοῦ γνώμης μάρτυρας παρεστησάμην . καὶ νῦν ἀξιῶ αὐτῶν ἕκαστον τῶν παλαιῶν ἐκείνων ἀναμνησθῆναι , ὅτε ἐκάλει μὲν ἡμᾶς ἡ πόλις ἐπὶ τὴν τῶν νέων ἐπιμέλειαν , πρεσβεία δὲ παρῆν τῶν παρʼ ὑμῖν ἀνδρῶν οἱ ἐν τέλει · μετὰ δὲ ταῦτα , ὅπως πανδημεὶ πάντες περιχυθέντες ἡμᾶς , τί μὲν οὐχὶ διδόντες ; τί δὲ οὐχ ὑπισχνούμενοι ; ὅμως κατασχεῖν ἡμᾶς οὐκ ἠδυνήθησαν . πῶς οὖν ὁ τότε καλούμενος οὐχ ὑπακούων , νῦν ἐπεχείρουν ἂν ἄκλητος εἰσωθίζεσθαι ; πῶς δὲ ὁ τοὺς ἐπαινοῦντάς με καὶ θαυμάζοντας ἀποφεύγων , ἔμελλον ἂν νῦν διώκειν τοὺς διαβάλλοντας ; μὴ οἰηθῆτε , ὦ ἄριστοι · οὐχ οὕτως εὔωνα τὰ ἡμέτερα . οὔτε γὰρ ἄν τις ἀκυβερνήτου πλοίου σωφρονῶν ἐπιβαίη , οὔτε ἐκκλησίᾳ παραβάλοι , ᾗ τὸν κλύδωνα καὶ τὴν ζάλην αὐτοὶ οἱ ἐπὶ τῶν οἰακῶν καθεζόμενοι ἐμποιοῦσι . πόθεν γὰρ γέγονε θορύβου πλήρης ἡ πόλις , ὅτε οἱ μὲν ἔφευγον , οὐδενὸς διώκοντος , οἱ δὲ ὑπεξῄεσαν , οὐδενὸς ἐπιόντος · χρησμολόγοι δὲ καὶ ὀνειροσκόποι πάντες ἐμορμολύττοντο ; πόθεν ἄλλοθεν ταῦτα ; ἢ οὐχὶ καὶ παιδὶ γνώριμον , ὅτι ἐκ τῶν ἡγουμένων τοῦ πλήθους ; ὧν τὰς αἰτίας τῆς ἔχθρας ἐμοὶ μὲν οὐκ εὐπρεπὲς λέγειν , ὑμῖν δὲ συνορᾷν καὶ πάνυ ῥᾴδιον . ὅταν γὰρ ἡ μὲν πικρία καὶ ἡ διάστασις μηδεμίαν ἔχοι ὑπερβολὴν εἰς χαλεπότητα , ἡ δὲ τῆς αἰτίας ἐξήγησις ἀνυπόστατος παντελῶς καὶ καταγέλαστος ᾖ , δῆλόν ἐστι τῆς ψυχῆς τὸ ἀρρώστημα , ἀλλοτρίοις μὲν ἀγαθοῖς ἐπισυμβαῖνον , οἰκεῖον δὲ καὶ πρῶτον κακὸν ὑπάρχον τῷ κεκτημένῳ . οἷς καὶ ἄλλο δή τι χάριεν πρόσεστιν . ἀμυσσόμενοι γὰρ ἐν τῷ βάθει καὶ ὀδυνώμενοι , ἐκλαλῆσαι τὴν συμφορὰν ὑπὸ τῆς αἰσχύνης οὐκ ἐπιτρέπονται . τοῦτο μὲν οὖν οὐκ ἐκ τῶν πρὸς ἡμᾶς μόνον , ἀλλὰ καὶ ἀπὸ τοῦ λοιποῦ βίου γνώριμόν ἐστι τῆς ψυχῆς αὐτῶν τὸ πάθημα · εἰ δὲ καὶ ἀγνοοῖτο , οὐ μεγάλη ζημία τοῖς πράγμασι . τὴν δὲ ἀληθεστάτην αἰτίαν δι’ ἣν φευκτὴν ἡμῶν τὴν συντυχίαν τίθενται , λανθάνουσαν ἴσως τοὺς πολλοὺς ὑμῶν , ἐγὼ διδάξω . ἀλλʼ ἀκούσατε . Πίστεως διαστροφὴ παρʼ ὑμῖν μελετᾶται , ἐχθρὰ μὲν τοῖς ἀποστολικοῖς καὶ εὐαγγελικοῖς δόγμασιν , ἐχθρὰ δὲ τῇ παραδόσει τοῦ μεγάλου ὡς ἀληθῶς · Γρηγορίου καὶ τῶν ἐφεξῆς ἀπʼ ἐκείνου μέχρι τοῦ μακαρίου Μουσωνίου · οὗ τὰ διδάγματα ἔναυλα ὑμῖν ἐστιν ἔτι καὶ νῦν δηλονότι . τὸ γὰρ τοῦ Σαβελλίου κακόν , πάλαι μὲν κινηθέν , καταβεσθὲν δὲ τῇ παραδόσει τοῦ μεγάλου , ἐπιχειροῦσι νῦν ἀνανεοῦσθαι οὗτοι , οἱ φόβῳ τῶν ἐλέγχων τοὺς καθʼ ἡμῶν ὀνείρους πλάττοντες . ἀλλʼ ὑμεῖς τὰς οἰνοβαρεῖς κεφαλάς , ἃς ὁ ἐκ τῆς κραιπάλης ἀναφερόμενος ἀτμός , εἶτα ἐγκυμαίνων , καταφαντάζει , χαίρειν ἀφέντες , παρὰ τῶν ἐγρηγορότων ἡμῶν , καὶ διὰ τὸν τοῦ Θεοῦ φόβον μὴ δυναμένων ἡσυχάζειν , τὴν βλάβην ὑμῶν ἀκούσατε . Ἰουδαισμός ἐστιν ὁ Σαβελλισμός , ἐν προσχήματι Χριστιανισμοῦ τῷ εὐαγγελικῷ κηρύγματι ἐπεισαγόμενος . ὁ γὰρ ἓν πρᾶγμα πολυπρόσωπον λέγων Πατέρα καὶ Υἱὸν καὶ ἅγιον Πνεῦμα , καὶ μίαν τῶν τριῶν τὴν ὑπόστασιν ἐκτιθέμενος , τί ἄλλο ποιεῖ , ἢ οὐχὶ ἀρνεῖται μὲν τὴν προαιώνιον τοῦ Μονογενοῦς ὕπαρξιν ; ἀρνεῖται δὲ καὶ τὴν οἰκονομικὴν αὐτοῦ πρὸς ἀνθρώπους ἐπιδημίαν , τὴν εἰς ᾄδου κάθοδον , τὴν ἀνάστασιν , τὴν κρίσιν · ἀρνεῖται δὲ καὶ τὰς ἰδιαζούσας τοῦ Πνεύματος ἐνεργείας . παρὰ δὲ ὑμῖν νῦν καὶ νεανικώτερα ἀκούω τολμᾶσθαι τοῦ ματαιόφρονος Σαβελλίου . λέγουσι γάρ , ὡς οἱ ἀκηκοότες φασί , διατείνεσθαι τοὺς παρʼ ὑμῖν σοφοὺς καὶ λέγειν , ὅτι ὄνομα τοῦ Μονογενοῦς οὐ παραδέδοται , ὄνομα δὲ τοῦ ἀντικειμένου ἐστί · καὶ ἐπὶ τούτῳ γάννυσθαι μέν , καὶ μέγα φρονεῖν , ὡς ἐπὶ οἰκείῳ εὑρήματι . εἴρηται γάρ , φησίν · Ἐγὼ ἦλθον ἐν τῷ ὀνόματι τοῦ Πατρός μου , καὶ οὐκ ἐλάβετέ με · ἐὰν ἄλλος ἔλθῃ ἐν τῷ ἰδίῳ ὀνόματι , ἐκεῖνον λήψεσθε . καὶ διὰ τὸ εἰρῆσθαι , Μαθητεύσατε πάντα τὰ ἔθνη , βαπτίζοντες αὐτοὺς εἰς τὸ ὄνομα τοῦ Πατρὸς καὶ τοῦ Υἱοῦ καὶ τοῦ ἁγίου Πνεύματος , δῆλόν ἐστι , φασίν , ὅτι ἕν ἐστιν ὄνομα . οὐ γὰρ εἴρηται εἰς τὰ ὀνόματα ἀλλʼ εἰς τὸ ὄνομα . Ταῦτα ἐρυθριῶν ἔγραφον ὑμῖν , ὅτι ἀφʼ αἵματος ἡμετέρου εἰσὶν οἱ τούτοις ἔνοχοι , καὶ καταστενάζω τῆς ἐμαυτοῦ ψυχῆς , ὅτι ἀναγκάζομαι , ὥσπερ οἱ πρὸς δύο πυκτεύοντες , τὰς ἐφʼ ἑκάτερα τοῦ λόγου παρατροπὰς κρούων τοῖς ἐλέγχοις καὶ καταβάλλων , τὴν προσήκουσαν ἰσχὺν ἀποδιδόναι τῇ ἀληθείᾳ . ἐντεῦθεν γὰρ ὁ Ἀνόμοιος ἡμᾶς σπαράσσει , ἑτέρωθεν δέ , ὡς ἔοικεν , ὁ Σαβέλλιος . ἀλλʼ ὑμᾶς παρακαλῶ , τοῖς βδελυροῖς τούτοις καὶ μηδένα παρατρέψαι δυναμένοις σοφίσμασι μὴ προσέχειν τὸν νοῦν , εἰδέναι δέ , ὅτι ἐστὶ τὸ ὄνομα τοῦ Χριστοῦ , τὸ ὑπὲρ πᾶν ὄνομα , αὐτὸ τὸ καλεῖσθαι αὐτὸν Υἱὸν τοῦ Θεοῦ , καὶ κατὰ τὸν Πέτρου λόγον · Οὐδέ ἐστιν ἕτερον ὄνομα ὑπὸ τὸν οὐρανόν , τὸ δεδομένον ἐν ἀνθρώποις , ἐν ᾧ δεῖ σωθῆναι ἡμᾶς . πρὸς δὲ τό , ὅτι Ἐγὼ ἦλθον ἐν τῷ ὀνόματι τοῦ Πατρός μου , ἐκεῖνο εἰδέναι χρή , ὅτι ἀρχὴν ἑαυτοῦ καὶ αἰτίαν ἐπιγραφόμενος τὸν Πατέρα , ταῦτα λέγει . εἰ δὲ εἴρηται , Πορευθέντες βαπτίζετε εἰς τὸ ὄνομα τοῦ Πατρὸς καὶ τοῦ Υἱοῦ καὶ τοῦ ἁγίου Πνεύματος , οὐ παρὰ τοῦτο χρὴ νομίζειν ἓν ἡμῖν ὄνομα παραδεδόσθαι . ὡς γὰρ ὁ εἰπὼν Παῦλος καὶ Σιλουανὸς καὶ Τιμόθεος τρία μὲν εἶπεν ὀνόματα , συνέδησε δὲ αὐτὰ ἀλλήλοις διὰ τῆς καὶ συλλαβῆς · οὕτως ὁ εἰπὼν ὄνομα Πατρὸς καὶ Υἱοῦ καὶ ἁγίου Πνεύματος , τρία εἰπών , συνέπλεξεν αὐτὰ τῷ συνδέσμῳ , ἑκάστῳ ὀνόματι ἴδιον ὑποβεβλῆσθαι τὸ σημαινόμενον ἐκδιδάσκων , διότι πραγμάτων ἐστὶ σημαντικὰ τὰ ὀνόματα . τὰ δὲ πράγματα ἰδιάζουσαν καὶ αὐτοτελῆ τὴν ὕπαρξιν ἔχειν οὐδεὶς τῶν καὶ μικρὸν μετεχόντων τοῦ φρονεῖν ἀμφιβάλλει . πατρὸς γὰρ καὶ Υἱοῦ καὶ ἁγίου Πνεύματος φύσις μὲν ἡ αὐτή , καὶ θεότης μία · ὀνόματα δὲ διάφορα , περιωρισμένας καὶ ἀπηρτισμένας τὰς ἐννοίας ἡμῖν παριστῶντα . ἀμήχανον γάρ , μὴ ἐν τοῖς ἑκάστου ἰδιώμασι τὴν διάνοιαν γενομένην ἀσύγχυτον , δυνηθῆναι Πατρὶ καὶ Υἱῷ καὶ ἁγίῳ Πνεύματι τὴν δοξολογίαν ἀποπληρῶσαι . ἐὰν μὲν οὖν ἀρνῶνται μὴ λέγειν ταῦτα , μηδὲ διδάσκειν οὕτω , κατώρθωται ἡμῖν τὰ σπουδαζόμενα . καίτοι χαλεπὴν αὐτοῖς οὖσαν ὁρῶ τὴν ἄρνησιν , διὰ τὸ πολλοὺς ἔχειν τῶν λόγων τούτων τοὺς μάρτυρας . πλὴν ἀλλʼ οὐ σκοποῦμεν τὰ παρελθόντα , τὰ παρόντα μόνον ὑγιαινέτωσαν . ἐὰν δὲ τοῖς αὐτοῖς ἐπιμένωσιν , ἀνάγκη καὶ πρὸς ἄλλας ἐκκλησίας ἐκβοῆσαι ἡμᾶς τὴν καθʼ ὑμᾶς συμφοράν , καὶ ποιῆσαι παρὰ πλειόνων ἐπισκόπων γράμματα ὑμῖν ἀφικέσθαι , τὸ μέγεθος τοῦτο τῆς ὑποκατασκευαζομένης ἀσεβείας καταρρηγνύντα . ἢ γὰρ προὔργου τι ἔσται εἰς τὴν σπουδὴν ἢ πάντως ἡ παροῦσα διαμαρτυρία ἀφήσει ἡμᾶς τῆς αἰτίας ἐπὶ τοῦ κριτηρίου . Ἤδη δὲ καὶ ἐν συντάγμασιν οἰκείοις κατεβάλοντο τοὺς λόγους τούτους , οὕσπερ καὶ ἀπέστειλαν πρῶτον τῷ ἀνθρώπῳ τοῦ Θεοῦ Μελετίῳ τῷ ἐπισκόπῳ , καὶ λαβόντες παρʼ αὐτοῦ τὰς προσηκούσας ἀποκρίσεις , ὡς αἱ τῶν τεράτων μητέρες ἐπαισχυνόμεναι τοῖς πηρώμασι τῆς φύσεως , οὕτω καὶ αὐτοὶ τὰς αἰσχρὰς ἑαυτῶν ὠδῖνας τῷ προσήκοντι σκότῳ κατακρύψαντες τιθηνοῦνται . καθῆκαν δέ τινα πεῖραν δι’ ἐπιστολῆς καὶ πρὸς τὸν ὁμόψυχον ἡμῶν Ἄνθιμον τὸν Τυάνων ἐπίσκοπον , ὡς ἄρα Γρηγορίου εἰπόντος ἐν ἐκθέσει Πίστεως , Πατέρα καὶ Υἱὸν ἐπινοίᾳ μὲν εἶναι δύο , ὑποστάσει δὲ ἕν . τοῦτο δὲ ὅτι οὐ δογματικῶς εἴρηται , ἀλλʼ ἀγωνιστικῶς ἐν τῇ πρὸς Αἰλιανὸν διαλέξει , οὐκ ἠδυνήθησαν συνιδεῖν οἱ ἐπὶ λεπτότητι τῶν φρενῶν ἑαυτοὺς μακαρίζοντες . ἐν ᾗ πολλὰ τῶν ἀπογραψαμένων ἐστὶ σφάλματα , ὡς ἐπʼ αὐτῶν τῶν λέξεων δείξομεν ἡμεῖς , ἐὰν ὁ Θεὸς θέλῃ . ἔπειτα μέντοι τὸν Ἕλληνα πείθων , οὐχ ἡγεῖτο χρῆναι ἀκριβολογεῖσθαι περὶ τὰ ῥήματα · ἀλλʼ ἔστιν ὅπη καὶ συνδιδόντα τῷ ἔθει τοῦ ἐναγομένου , ὡς ἂν μὴ ἀντιτείνοι πρὸς τὰ καίρια . διὸ δὴ καὶ πολλὰς ἂν εὕροις ἐκεῖ φωνάς , τὰς νῦν τοῖς αἱρετικοῖς μεγίστην ἰσχὺν παρεχομένας · ὡς τὸ κτίσμα , καὶ τὸ ποίημα , καὶ εἴ τι τοιοῦτον . πολλὰ δὲ καὶ περὶ τῆς πρὸς τὸν ἄνθρωπον συναφείας εἰρημένα , εἰς τὸν περὶ τῆς θεότητος ἀναφέρουσι λόγον οἱ ἀπαιδεύτως τῶν γεγραμμένων ἀκούοντες · ὁποῖόν ἐστι καὶ τοῦτο , τὸ παρὰ τούτων περιφερόμενον . εὖ γὰρ εἰδέναι χρή , ὅτι ὥσπερ ὁ τὸ κοινὸν τῆς οὐσίας μὴ ὁμολογῶν εἰς πολυθεΐαν ἐκπίπτει , οὕτως ὁ τὸ ἰδιάζον τῶν ὑποστάσεων μὴ διδοὺς εἰς τὸν Ἰουδαϊσμὸν ὑποφέρεται . δεῖ γὰρ τὴν διάνοιαν ἡμῶν οἱονεὶ ἐπερεισθεῖσαν ὑποκειμένῳ τινὶ καὶ ἐναργεῖς αὐτοῦ ἐντυπωσαμένην τοὺς χαρακτῆρας , οὕτως ἐν περινοίᾳ γενέσθαι τοῦ ποθουμένου . μὴ γὰρ νοήσαντες τὴν πατρότητα , μηδὲ περὶ ὃν ἀφώρισται τὸ ἰδίωμα τοῦτο ἐνθυμηθέντες , πῶς δυνατὸν Θεοῦ Πατρὸς ἔννοιαν παραδέξασθαι ; οὐ γὰρ ἐξαρκεῖ διαφορὰς προσώπων ἀπαριθμήσασθαι , ἀλλὰ χρὴ ἕκαστον πρόσωπον ἐν ὑποστάσει ἀληθινῇ ὑπάρχον ὁμολογεῖν . ἐπεὶ τόν γε ἀνυπόστατον τῶν προσώπων ἀναπλασμὸν οὐδὲ ὁ Σαβέλλιος παρῃτήσατο , εἰπὼν τὸν αὐτὸν Θεόν , ἕνα τῷ ὑποκειμένῳ ὄντα , πρὸς τὰς ἑκάστοτε παραπιπτούσας χρείας μεταμορφούμενον , νῦν μὲν ὡς Πατέρα , νῦν δὲ ὡς Υἱόν , νῦν δὲ ὡς Πνεῦμα Ἅγιον διαλέγεσθαι . ταύτην πάλαι κατασβεσθεῖσαν τὴν πλάνην ἀνανεοῦνται νῦν οἱ τῆς ἀνωνύμου ταύτης αἱρέσεως ἐφευρεταί , οἱ τὰς ὑποστάσεις ἀθετοῦντες , καὶ τὸ ὄνομα τοῦ Υἱοῦ τοῦ Θεοῦ ἀπαρνούμενοι . οὓς ἐὰν μὴ παύσωνται λαλοῦντες κατὰ τοῦ Θεοῦ ἀδικίαν , ὀδύρεσθαι χρὴ μετὰ τῶν ἀρνησιχρίστων . Ταῦτα ἀναγκαίως ὑμῖν διεστειλάμεθα , ἵνα τὰς ἀπὸ τῶν πονηρῶν διδαγμάτων βλάβας φυλάξησθε . τῷ ὄντι γάρ , εἰ χρὴ τὰς πονηρὰς διδασκαλίας τοῖς ὀλεθρίοις φαρμάκοις ἐξομοιοῦν , ὡς οἱ παρʼ ὑμῖν ὀνειροσκόποι φασί , ταῦτα ἐστι καὶ κώνειον , καὶ ἀκόνιτον , καὶ εἴ τι ἕτερον φάρμακον ἀνδροφόνον . ταῦτα ψυχῶν δηλητήρια , οὐχ οἱ ἡμέτεροι λόγοι , ἅπερ αἱ οἰνόπληκτοι μήνιγγες ἐκβοῶσι , πολυφάνταστοι οὖσαι διὰ τὸ πάθος · οὕς εἴπερ ἐσωφρόνουν , ἐχρῆν εἰδέναι , ὅτι ταῖς ἀχράντοις καὶ πάσης κηλῖδος κεκαθαρμέναις ψυχαῖς τὸ προφητικὸν ἐναυγάζει χάρισμα . οὔτε γὰρ κατόπτρῳ ῥυπῶντι δυνατὸν τῶν εἰκόνων δέξασθαι τὰς ἐμφάσεις , οὔτε ψυχὴν ταῖς βιωτικαῖς προειλημμένην μερίμναις καὶ τοῖς ἐκ τοῦ φρονήματος τῆς σαρκὸς ἐπισκοτουμένην πάθεσι δυνατὸν ὑποδέξασθαι τοῦ Ἁγίου Πνεύματος τὰς ἐλλάμψεις . οὐ γὰρ πᾶν ἐνύπνιον εὐθὺς προφητεία , ὥς φησι Ζαχαρίας · κύριος ἐποίησε φαντασίαν , καὶ ὑετὸν χειμερινόν , διότι οἱ ἀποφθεγγόμενοι ἐλάλησαν κόπους , καὶ τὰ ἐνύπνια ψευδῆ ἐλάλουν . οὗτοι δὲ κἀκεῖνο ἀγνοοῦσιν , οἱ κατὰ τὸν Ἠσαΐαν ἐνυπνιαζόμενοι καὶ κοίτην φιλοῦντες νυστάξαι , ὅτι πολλάκις ἐνέργεια πλάνης ἀποστέλλεται ἐπὶ τοὺς υἱοὺς τῆς ἀπειθείας . καὶ ἔστι πνεῦμα ψευδές , ὃ ἐν τοῖς ψευδοπροφήταις γενόμενον τὸν Ἀχαὰβ ἐξηπάτησε . ταῦτα εἰδότες , ἔδει μὴ τοσοῦτον ὑπεραρθῆναι , ὥστε ἑαυτοῖς προφητείαν προσμαρτυρεῖν , οἵ γε δείκνυνται καὶ τοῦ οἰωνοσκόπου Βαλαὰμ τῆς ἀκριβείας ἀπολειπόμενοι . ὃς ὑπὸ τοῦ βασιλέως τῶν Μωαβιτῶν ἐπὶ μεγίσταις δωρεαῖς μετακληθείς , οὐκ ἠνέσχετο ἀφεῖναι φωνὴν παρὰ τὸ βούλημα τοῦ Θεοῦ , οὐδὲ ἀράσασθαι τὸν Ἰσραήλ , ὃν οὐκ ἀρᾷται Κύριος . εἰ μὲν οὖν ταῖς ἐντολαῖς τοῦ Κυρίου αἱ κατὰ τὸν ὕπνον αὐτῶν φαντασίαι συντρέχουσιν , ἀρκείσθωσαν τοῖς Εὐαγγελίοις , οὐδεμιᾶς βοηθείας ἐκ τῶν ὀνείρων εἰς τὴν ἀξιοπιστίαν προσδεομένοις · εἰ δὲ ὁ μὲν Κύριος τὴν ἑαυτοῦ εἰρήνην ἀφῆκεν ἡμῖν , καὶ ἐντολὴν καινὴν ἔδωκεν ἡμῖν , ἵνα ἀγαπῶμεν ἀλλήλους , τὰ δὲ ὀνείρατα μάχην καὶ διάστασιν καὶ ἀγάπης ἀφανισμὸν ὑφηγεῖται , μὴ διδότωσαν καιρὸν τῷ διαβόλῳ διὰ τοῦ ὕπνου ταῖς ψυχαῖς αὐτῶν ἐπιβαίνειν , μηδὲ κυριώτερα ποιείτωσαν τὰ παρʼ ἑαυτῶν φαντάσματα τῶν σωτηρίων διδαγμάτων .
Lemmas: ὅλος μέν οὐδείς δήω ὁ ἐμαυτοῦ γνώμη δημοσιεύω σύ , οὐδέ ὁ αἴτιος λέγω , διά ὅς νῦν ἐγώ ἐπί ὁ τόπος εἰμί οὗτος · καί γάρ οὐδέ ἄλλως ὁ φανητιάω ἐγώ , οὐδέ ὁ πρᾶγμα τοσοῦτος μάρτυς ἄξιος . ἀλλά , οἴομαι , οὐ ὁ βούλομαι ποιέω , ἀλλά ἐπί ὁ προκαλέω ἐγώ ὁ καθηγέομαι . ἐπεί · ἐγώ ὁ παντελῶς ἀγνοέω πλέω σπουδάζω ἢ ὁ φιλόδοξος ὁ διαφαίνω . ἐπεί δέ πᾶς , ὡς ἀκούω , ὁ κατά ὁ ὑμέτερος πόλις ὁ οὖς διαθρυλέω , καί εἰμί τις λογοποιός , δημιουργός ὁ ψεῦδος , πρός αὐτός οὗτος μισθόω , ἕ ὁ ἐμός σύ ἐξηγέομαι , οὐ οἴομαι δήω περιοράω σύ γνώμη πονηρός καί φωνή ῥυπάω διδάσκω , ἀλλά αὐτός εἶπον ὁ ἐμαυτοῦ ὅπως ἔχω . ἐγώ καί διά ὁ ἐκ παῖς ἐγώ πρός ὁ χωρίον οὗτος συνήθεια ( ἐνταῦθα γάρ τρέφω παρά ὁ ἐμαυτοῦ τίτθη ) , καί διά ὁ μετά οὗτος ἐπί πλεῖστος διατριβή , ὅτε φεύγω ὁ πολιτικός θόρυβος , ἐπιτήδειος ἐμφιλοσοφέω διά ὁ ἐκ ὁ ἐρημία ἡσυχία ὁ χωρίον οὗτος καταμανθάνω , πολύς ἔτος ἐφεξῆς ἐνδιατρίβω χρόνος , καί διά ὁ νῦν ὁ ἀδελφός ἐνοίκησις , βραχύς ἀναπνοή ἐκ ὁ κατέχω ἐγώ ἀσχολία ἐπιτυγχάνω , ἄσμενος ἔρχομαι ἐπί ὁ ἐσχατιά οὗτος , οὐ ὡς ἕτερος ἐντεῦθεν πρᾶγμα παρέχω , ἀλλά ὡς αὐτός ὁ ἐμαυτοῦ θεραπεύω ἐπιθυμία . τις οὖν χρή πρός ὄνειρος καταφεύγω , καί ὀνειροσκόπος μισθόω , καί ἐν ὁ πάνδημος ἑστίασις ἐγώ ποιέω παροίνιος διήγημα ; ἐγώ γάρ , εἰμί καί παρά ἄλλος τις εἰμί ὁ διαβολή , σύ εἄν ὁ ἐμαυτοῦ γνώμη μάρτυς παρίστημι . καί νῦν ἀξιόω αὐτός ἕκαστος ὁ παλαιός ἐκεῖνος ἀναμιμνήσκω , ὅτε καλέω μέν ἐγώ ὁ πόλις ἐπί ὁ ὁ νέος ἐπιμέλεια , πρέσβυς δέ πάρειμι ὁ παρά σύ ἀνήρ ὁ ἐν τέλος · μετά δέ οὗτος , ὅπως πανδημεί πᾶς περιχέω ἐγώ , τίς μέν οὐ δίδωμι ; τίς δέ οὐ ὑπισχνέομαι ; ὅμως κατέχω ἐγώ οὐ δύναμαι . πῶς οὖν ὁ τότε καλέω οὐ ὑπακούω , νῦν ἐπιχειρέω εἄν ἄκλητος εἰσωθίζομαι ; πῶς δέ ὁ ὁ ἐπαινέω ἐγώ καί θαυμάζω ἀποφεύγω , μέλλω εἄν νῦν διώκω ὁ διαβάλλω ; μή οἴομαι , εἰμί ἀγαθός · οὐ οὕτως εὔωνος ὁ ἡμέτερος . οὔτε γάρ ἄν τις ἀκυβέρνητος πλοῖον σωφρονέω ἐπιβαίνω , οὔτε ἐκκλησία παραβάλλω , ὅς ὁ κλύδων καί ὁ ζάλη αὐτός ὁ ἐπί ὁ Οἴαξ καθέζομαι ἐμποιέω . πόθεν γάρ γίγνομαι θόρυβος πλήρης ὁ πόλις , ὅτε ὁ μέν φεύγω , οὐδείς διώκω , ὁ δέ ὑπεξέρχομαι , οὐδείς ἔπειμι · χρησμολόγος δέ καί ὀνειροσκόπος πᾶς μορμολύττομαι ; πόθεν ἄλλοθεν οὗτος ; ἢ οὐ καί παῖς γνώριμος , ὅτι ἐκ ὁ ἡγέομαι ὁ πλῆθος ; ὅς ὁ αἴτιος ὁ ἔχθρα ἐγώ μέν οὐ εὐπρεπής λέγω , σύ δέ συνοράω καί πάνυ ῥᾴδιος . ὅταν γάρ ὁ μέν πικρία καί ὁ διάστασις μηδείς ἔχω ὑπερβολή εἰς χαλεπότης , ὁ δέ ὁ αἴτιος ἐξήγησις ἀνυπόστατος παντελῶς καί καταγέλαστος εἰμί , δῆλος εἰμί ὁ Ψυχή ὁ ἀρρώστημα , ἀλλότριος μέν ἀγαθός ἐπισυμβαίνω , οἰκέω δέ καί πρῶτος κακός ὑπάρχω ὁ κτάομαι . ὅς καί ἄλλος δή τίς χάριεν πρόσειμι . ἀμύσσω γάρ ἐν ὁ βάθος καί ὀδυνάω , ἐκλαλέω ὁ συμφορά ὑπό ὁ αἰσχύνη οὐ ἐπιτρέπω . οὗτος μέν οὖν οὐ ἐκ ὁ πρός ἐγώ μόνος , ἀλλά καί ἀπό ὁ λοιπός βίος γνώριμος εἰμί ὁ Ψυχή αὐτός ὁ πάθημα · εἰμί δέ καί ἀγνοέω , οὖον μέγας ζημία ὁ πρᾶγμα . ὁ δέ ἀληθής αἴτιος διά ὅς φευκτός ἐγώ ὁ συντυχία τίθημι , λανθάνω ἴσως ὁ πολύς σύ , ἐγώ διδάσκω . ἀλλά ἀκούω . πίστις διαστροφή παρά σύ μελετάω , ἐχθρός μέν ὁ ἀποστολικός καί εὐαγγελικός δόγμα , ἐχθρός δέ ὁ παράδοσις ὁ μέγας ὡς ἀληθής · Γρηγόριος καί ὁ ἐφεξῆς ἀπό ἐκεῖνος μέχρι ὁ μακάριος Μουσώνιος · ὅς ὁ δίδαγμα ἔναυλος σύ εἰμί ἔτι καί νῦν δηλονότι . ὁ γάρ ὁ Σαβέλλιος κακός , πάλαι μέν κινέω , καταβαίνω δέ ὁ παράδοσις ὁ μέγας , ἐπιχειρέω νῦν ἀνανεόω οὗτος , ὁ φόβος ὁ ἐλέγχω ὁ κατά ἐγώ ὄνειρος πλάσσω . ἀλλά σύ ὁ οἰνοβαρής κεφαλή , ὅς ὁ ἐκ ὁ κραιπάλη ἀναφέρω ἀτμός , εἶτα ἐγκυμαίνω , καταφαντάζομαι , χαίρω ἀφίημι , παρά ὁ ἐγείρω ἐγώ , καί διά ὁ ὁ Θεός φόβος μή δύναμαι ἡσυχάζω , ὁ βλάβη σύ ἀκούω . Ἰουδαϊσμός εἰμί ὁ Σαβελλισμός , ἐν πρόσχημα χριστιανισμός ὁ εὐαγγελικός κήρυγμα ἐπεισάγω . ὁ γάρ εἷς πρᾶγμα πολυπρόσωπος λέγω πατήρ καί υἱός καί ἅγιος πνεῦμα , καί εἷς ὁ τρεῖς ὁ ὑπόστασις ἐκτίθημι , τίς ἄλλος ποιέω , ἢ οὐ ἀρνέομαι μέν ὁ προαιώνιος ὁ Μονογενώ ὕπαρξις ; ἀρνέομαι δέ καί ὁ οἰκονομικός αὐτός πρός ἄνθρωπος ἐπιδημία , ὁ εἰς ἀείδω κάθοδος , ὁ ἀνάστασις , ὁ κρίσις · ἀρνέομαι δέ καί ὁ ἰδιάζω ὁ πνεῦμα ἐνέργεια . παρά δέ σύ νῦν καί νεανικός ἀκούω τολμάω ὁ ματαιόφρων Σαβέλλιος . λέγω γάρ , ὡς ὁ ἀκούω φημί , διατείνω ὁ παρά σύ σοφός καί λέγω , ὅτι ὄνομα ὁ Μονογενώ οὖον παραδίδωμι , ὄνομα δέ ὁ ἀντίκειμαι εἰμί · καί ἐπί οὗτος γαννύω μέν , καί μέγας φρονέω , ὡς ἐπί οἰκεῖος εὕρημα . εἴρω γάρ , φημί · ἐγώ ἔρχομαι ἐν ὁ ὄνομα ὁ πατήρ ἐγώ , καί οὐ λαμβάνω ἐγώ · ἐάν ἄλλος ἔρχομαι ἐν ὁ ἴδιος ὄνομα , ἐκεῖνος λαμβάνω . καί διά ὁ εἴρω , μαθητεύω πᾶς ὁ ἔθνος , βαπτίζω αὐτός εἰς ὁ ὄνομα ὁ πατήρ καί ὁ υἱός καί ὁ ἅγιος πνεῦμα , δῆλος εἰμί , φημί , ὅτι εἷς εἰμί ὄνομα . οὖον γάρ εἴρω εἰς ὁ ὄνομα ἀλλά εἰς ὁ ὄνομα . οὗτος ἐρυθρίας γράφω σύ , ὅτι ἀπό αἷμα ἡμέτερος εἰμί ὁ οὗτος ἔνοχος , καί καταστενάζω ὁ ἐμαυτοῦ Ψυχή , ὅτι ἀναγκάζω , ὥσπερ ὁ πρός δύο πυκτεύω , ὁ ἐπί ἑκάτερος ὁ λόγος παρατροπή κρούω ὁ ἐλέγχω καί καταβάλλω , ὁ προσήκω ἰσχύς ἀποδίδωμι ὁ ἀλήθεια . ἐντεῦθεν γάρ ὁ ἀνόμοιος ἐγώ σπαράσσω , ἑτέρωθεν δέ , ὡς ἔοικα , ὁ Σαβέλλιος . ἀλλά σύ παρακαλέω , ὁ βδελυρός οὗτος καί μηδείς παρατρέπω δύναμαι σόφισμα μή προσέχω ὁ νόος , οἶδα δέ , ὅτι εἰμί ὁ ὄνομα ὁ Χριστός , ὁ ὑπέρ πᾶς ὄνομα , αὐτός ὁ καλέω αὐτός υἱός ὁ Θεός , καί κατά ὁ Πέτρος λόγος · οὐδός εἰμί ἕτερος ὄνομα ὑπό ὁ οὐρανός , ὁ δίδωμι ἐν ἄνθρωπος , ἐν ὅς δεῖ σῴζω ἐγώ . πρός δέ ὁ , ὅτι ἐγώ ἔρχομαι ἐν ὁ ὄνομα ὁ πατήρ ἐγώ , ἐκεῖνος οἶδα χρή , ὅτι ἀρχή ἑαυτοῦ καί αἴτιος ἐπιγράφω ὁ πατήρ , οὗτος λέγω . εἰμί δέ εἴρω , πορεύω βαπτίζω εἰς ὁ ὄνομα ὁ πατήρ καί ὁ υἱός καί ὁ ἅγιος πνεῦμα , οὖον παρά οὗτος χρή νομίζω εἷς ἐγώ ὄνομα παραδίδωμι . ὡς γάρ ὁ εἶπον Παῦλος καί Σιλουανός καί Τιμόθεος τρεῖς μέν εἶπον ὄνομα , συνδέω δέ αὐτός ἀλλήλων διά ὁ καί συλλαβή · οὕτως ὁ εἶπον ὄνομα πατήρ καί υἱός καί ἅγιος πνεῦμα , τρεῖς εἶπον , συμπλέκω αὐτός ὁ σύνδεσμος , ἕκαστος ὄνομα ἴδιος ὑποβάλλω ὁ σημαίνω ἐκδιδάσκω , διότι πρᾶγμα εἰμί σημαντικός ὁ ὄνομα . ὁ δέ πρᾶγμα ἰδιάζω καί αὐτοτελής ὁ ὕπαρξις ἔχω οὐδείς ὁ καί μικρός μετέχω ὁ φρονέω ἀμφιβάλλω . πατήρ γάρ καί υἱός καί ἅγιος πνεῦμα φύσις μέν ὁ αὐτός , καί θεότης εἷς · ὄνομα δέ διάφορος , περιορίζω καί ἀπαρτίζω ὁ ἔννοια ἐγώ παριστάω . ἀμήχανος γάρ , μή ἐν ὁ ἕκαστος ἰδίωμα ὁ διάνοια γίγνομαι ἀσύγχυτος , δύναμαι πατήρ καί υἱός καί ἅγιος πνεῦμα ὁ δοξολογία ἀποπληρόω . ἐάν μέν οὖν ἀρνέομαι μή λέγω οὗτος , μηδέ διδάσκω οὗτος , κατορθόω ἐγώ ὁ σπουδάζω . καίτοι χαλεπός αὐτός εἰμί ὁράω ὁ ἄρνησις , διά ὁ πολύς ἔχω ὁ λόγος οὗτος ὁ μάρτυς . πλήν ἀλλά οὖον σκοπέω ὁ παρέρχομαι , ὁ πάρειμι μόνος ὑγιαίνω . ἐάν δέ ὁ αὐτός ἐπιμένω , ἀνάγκη καί πρός ἄλλος ἐκκλησία ἐκβοάω ἐγώ ὁ κατά σύ συμφορά , καί ποιέω παρά πλείων ἐπίσκοπος γράμμα σύ ἀφικνέομαι , ὁ μέγεθος οὗτος ὁ ὑποκατασκευάζω ἀσέβεια καταρρήγνυμι . ἢ γάρ προὔργου τίς εἰμί εἰς ὁ σπουδή ἢ πάντως ὁ πάρειμι διαμαρτυρία ἀφίημι ἐγώ ὁ αἴτιος ἐπί ὁ κριτήριον . ἤδη δέ καί ἐν σύνταγμα οἰκέω καταβάλλω ὁ λόγος οὗτος , ὅσπερ καί ἀποστέλλω πρῶτος ὁ ἄνθρωπος ὁ Θεός Μελέτιος ὁ ἐπίσκοπος , καί λαμβάνω παρά αὐτός ὁ προσήκω ἀπόκρισις , ὡς ὁ ὁ τέρας μήτηρ ἐπαισχύνομαι ὁ πήρωμα ὁ φύσις , οὗτος καί αὐτός ὁ αἰσχρός ἑαυτοῦ ὠδίς ὁ προσήκω σκότος κατακρύπτω τιθηνέω . καθίημι δέ τις πείρω διά ἐπιστολή καί πρός ὁ ὁμόψυχος ἐγώ Ἄνθιμος ὁ Τύανα Ἐπίσκοπος , ὡς ἄρα Γρηγόριος εἶπον ἐν ἔκθεσις πίστις , πατήρ καί υἱός ἐπίνοια μέν εἰμί δύο , ὑπόστασις δέ εἷς . οὗτος δέ ὅτι οὖον δογματικός εἴρω , ἀλλά ἀγωνιστικός ἐν ὁ πρός Αἰλιανός διαλέγω , οὐ δύναμαι συνοράω ὁ ἐπί λεπτότης ὁ φρήν ἑαυτοῦ μακαρίζω . ἐν ὅς πολύς ὁ ἀπογράφω εἰμί σφάλμα , ὡς ἐπί αὐτός ὁ λέξις δείκνυμι ἐγώ , ἐάν ὁ θεός ἐθέλω . ἔπειτα μέντοι ὁ Ἕλλην πείθω , οὐ ἡγέομαι χρή ἀκριβολογέομαι περί ὁ ῥῆμα · ἀλλά εἰμί ὅπῃ καί συνδίδωμι ὁ ἔθος ὁ ἐνάγω , ὡς εἄν μή ἀντιτείνω πρός ὁ καίριος . διό δή καί πολύς εἄν εὑρίσκω ἐκεῖ φωνή , ὁ νῦν ὁ αἱρετικός μέγας ἰσχύς παρέχω · ὡς ὁ κτίσμα , καί ὁ ποίημα , καί εἰμί τίς τοιοῦτος . πολύς δέ καί περί ὁ πρός ὁ ἄνθρωπος συνάφεια εἴρω , εἰς ὁ περί ὁ θεότης ἀναφέρω λόγος ὁ ἀπαίδευτος ὁ γράφω ἀκούω · ὁποῖος εἰμί καί οὗτος , ὁ παρά οὗτος περιφέρω . εὕω γάρ οἶδα χρή , ὅτι ὥσπερ ὁ ὁ κοινός ὁ οὐσία μή ὁμολογέω εἰς πολυθεία ἐκπίπτω , οὕτως ὁ ὁ ἰδιάζον ὁ ὑπόστασις μή δίδωμι εἰς ὁ Ἰουδαϊσμός ὑποφέρω . δεῖ γάρ ὁ διάνοια ἐγώ οἱονεί ἐπερείδω ὑπόκειμαι τις καί ἐναργής αὐτός ἐντυπόω ὁ χαρακτήρ , οὕτως ἐν περίνοια γίγνομαι ὁ ποθέω . μή γάρ νοέω ὁ πατρότητα , μηδέ περί ὅς ἀφορίζω ὁ ἰδίωμα οὗτος ἐνθυμέομαι , πῶς δυνατός Θεός πατήρ ἔννοια παραδέχομαι ; οὖον γάρ ἐξαρκέω διαφορά πρόσωπον ἀπαριθμέω , ἀλλά χρή ἕκαστος πρόσωπον ἐν ὑπόστασις ἀληθινός ὑπάρχω ὁμολογέω . ἐπεί ὁ γε ἀνυπόστατος ὁ πρόσωπον ἀναπλασμός οὐδέ ὁ Σαβέλλιος παραιτέομαι , εἶπον ὁ αὐτός Θεός , εἷς ὁ ὑπόκειμαι εἰμί , πρός ὁ ἑκάστοτε παράπειμι χρεία μεταμορφόω , νῦν μέν ὡς πατήρ , νῦν δέ ὡς υἱός , νῦν δέ ὡς πνεῦμα Ἅγιον διαλέγω . οὗτος πάλαι κατασβέννυμι ὁ πλάνη ἀνανεόομαι νῦν ὁ ὁ ἀνώνυμος οὗτος αἵρεσις ἐφευρετής , ὁ ὁ ὑπόστασις ἀθετέω , καί ὁ ὄνομα ὁ υἱός ὁ Θεός ἀπαρνέομαι . ὅς ἐάν μή παύω λαλέω κατά ὁ Θεός ἀδικία , ὀδύρομαι χρή μετά ὁ ἀρνησίχριστος . οὗτος ἀναγκαῖος σύ διαστέλλω , ἵνα ὁ ἀπό ὁ πονηρός δίδαγμα βλάβη φυλάσσω . ὁ εἰμί γάρ , εἰμί χρή ὁ πονηρός διδασκαλία ὁ ὀλέθριος φάρμακον ἐξομοιόω , ὡς ὁ παρά σύ ὀνειροσκόπος φημί , οὗτος εἰμί καί κώνειον , καί ἀκόνιτον , καί εἰμί τίς ἕτερος φάρμακον ἀνδροφόνος . οὗτος Ψυχή δηλητήριος , οὐ ὁ ἡμέτερος λόγος , ὅσπερ ὁ οἰνόπληκτος μῆνιγξ ἐκβοάω , πολυφάνταστος εἰμί διά ὁ πάθος · ὅς εἴπερ σωφρονέω , χρή οἶδα , ὅτι ὁ ἄχραντος καί πᾶς κηλίς κίγκαθαρμαι Ψυχή ὁ προφητικός ἐναυγάζω χάρισμα . οὔτε γάρ κάτοπτρον ῥυπάω δυνατός ὁ εἰκών δέχομαι ὁ ἔμφασις , οὔτε ψυχή ὁ βιωτικός προλαμβάνω μέριμνα καί ὁ ἐκ ὁ φρόνημα ὁ σάρξ ἐπισκοτέω πάθος δυνατός ὑποδείκνυμι ὁ ἅγιος πνεῦμα ὁ ἐλλάμπω . οὖον γάρ πᾶς ἐνύπνιον εὐθύς προφητεία , ὅς φημί Ζαχαρίας · κύριος ποιέω φαντασία , καί ὑετός χειμερινός , διότι ὁ ἀποφθέγγομαι λαλέω κόπος , καί ὁ ἐνύπνιος ψευδής λαλέω . οὗτος δέ ἐκεῖνος ἀγνοέω , ὁ κατά ὁ Ἠσαΐας ἐνυπνιάζω καί κοίτη φιλέω νυστάζω , ὅτι πολλάκις ἐνέργεια πλάνης ἀποστέλλω ἐπί ὁ υἱός ὁ ἀπείθεια . καί εἰμί πνεῦμα ψευδής , ὅς ἐν ὁ ψευδοπροφήτης γίγνομαι ὁ Ἀχαάβ ἐξαπατάω . οὗτος οἶδα , ἐσθίω μή τοσοῦτος ὑπεραίρω , ὥστε ἑαυτοῦ προφητεία προσμαρτυρέω , ὁ γε δείκνυμι καί ὁ οἰωνοσκόπος Βαλαάμ ὁ ἀκρίβεια ἀπολείπω . ὅς ὑπό ὁ βασιλεύς ὁ Μωαβίτης ἐπί μέγας δωρεά μετακαλέω , οὐ ἀνέχω ἀφίημι φωνή παρά ὁ βούλημα ὁ Θεός , οὐδέ ἀράομαι ὁ Ἰσραήλ , ὅς οὐ ἀράομαι Κύριος . εἰμί μέν οὖν ὁ ἐντολή ὁ κύριος ὁ κατά ὁ ὕπνος αὐτός φαντασία συντρέχω , ἀρκέω ὁ Εὐαγγέλιος , οὐδείς βοήθεια ἐκ ὁ ὄνειρος εἰς ὁ ἀξιοπιστία προσδέω · εἰμί δέ ὁ μέν Κύριος ὁ ἑαυτοῦ εἰρήνη ἀφίημι ἐγώ , καί ἐντολή καινός δίδωμι ἐγώ , ἵνα ἀγαπάω ἀλλήλων , ὁ δέ ὄνειρος μάχη καί διάστασις καί ἀγάπη ἀφανισμός ὑφηγέομαι , μή δίδωμι καιρός ὁ διάβολος διά ὁ ὕπνος ὁ Ψυχή αὐτός ἐπιβαίνω , μηδέ κύριος ποιέω ὁ παρά ἑαυτοῦ φάντασμα ὁ Σωτηρίων δίδαγμα .